SpeedCast

SpeedCast nyaéta pausahaan panyadia raramat sadunya sarta layanan satelit komunikasi nu nawarkeun layanan jasa raramat kualitas panghadéna leuwih ti 90 nagara; sarta raramat maritim nu ngalayanan konsumén di sakuliah dunya. Kalayan 40 kantor sales pangrojong di sakuliah dunya sarta 39 téléport, SpeedCast mibanda infrastruktur unik nu ngawula konsumén global. Kalayan leuwih ti 2.200 palanggan ngaliwatan leuwih ti 4.000 situs téréstrial sarta sakitar 5.000 rig jeung kapal cai di sagara. Udagan SpeedCast dina solusi nu disaluyukeun pikeun lima ségmén palanggan utama: télékomunikasi, maritim, énérgi & sumber daya alam, pamaréntah & LSM, sarta pausahaan.

Sajarah
SpeedCast diadegkeun dina taun 1999. AsiaSat jadi nu nyekel saham utama di SpeedCast dina bulan Maret 2000. Dina bulan Nopémber 2007, AsiaSat meuli sakabéh saham jadi 100% mibanda SpeedCast.  SpeedCast ngalayanan jasa satelit komunikasi  pikeun konsumén leuwih ti 13 taun kaliwat. 

Asosiasi TA, hiji pausahaan ékuitas swasta global nu kasohor, meuli SpeedCast ti AsiaSat dina bulan September 2012.

Ti mangsa harita, SpeedCast geus meuli tilu pausahaan satelit komunikasi: Australian Satellite Communications ("ASC") puseurna di Australia Kidul dina bulan Désémber 2012; Elektrikom Satellite Service ("Elektrikom") puseurna di Walanda dina bulan Januari 2013; sarta Pactel International ("Pactel") puseurna di Australia dina bulan April 2013.  

Dina bulan Juni 2014, SpeedCast ngabéwarakeun akuisisi Oceanic Broadband minangka panyadia integrator sarta solusi Australia.

Dina bulan Agustus 2014, SpeedCast kadaptar di Bursa Éfék Australia (ASX: SDA)., 

Dina bulan Maret 2015, SpeedCast meuli pausahaan Hermes Datacomms panyadia layanan raramat global kasohor pikeun widang  industri migas.

Dina bulan Méi 2015, SpeedCast meuli pausahaan Geolink Satellite Services diharepkeun pikeun ngaronjatkeun pausahaan di Afrika, kalayan Geolink aktif leuwih ti 20 negara. 

Dina bulan Juli 2015, SpeedCast meuli pausahaan NewSat & SAIT Communication panyadia layanan komunikasi maritim nu mekar pesat di Éropa kidul.

Dina bulan Nopémber 2015, SpeedCast meuli pausahaan ST Teleport panyadia layanan komunikasi satelit kasohor di Singapura.

Dina bulan Désémber 2015, SpeedCast meuli pausahaan NewCom International panyadia layanan komunikasi satelit di wewengkon Kidul sarta Amérika Tengah.   Kalayan akuisisi ieu, SpeedCast ngarancanakeun pikeun ngaronjatkeun kamampuhna pikeun ngalayanan sarta ngarojong palanggan sacara global, ngawengku pasar Amérika Kidul nu keur mekar. 

Dina bulan Agustus 2016, SpeedCast meuli pausahan WINS System panyadia layanan komunikasi VSAT sarta L-band sarta layanan raramat telepon selular maritim internasional pikeun kapal-kapal pasiar sarta kapal féri.

Dina bulan Nopémber 2016, SpeedCast meuli kontan pausahaan Harris Caprock US $ 425 juta.

Inohong penting
Pierre-Jean Beylier, CEO: Pierre-Jean ngagabung SpeedCast dina bulan Désémber 2000, Pupuhu utama Sales & Marketing sarta ayeuna ngajabat minangka CEO ti bulan Juli 2004.

Rujukan

Tumbu kaluar
 Official Website: www.SpeedCast.com
 Bloomberg Businessweek Company Profile

Pausahaan
Pausahaan internasional‎
Pausahaann Satelit Komunikasi
Pausahaan nu kantor puseurna di Hong Kong
Pausahaan nu didaptar di Bursa Saham Australia

Artikel Wiki Sabanda II